text: Hvalen udstilles til jul i Vejle
  28 juni 2010 kl. 13.58
  Hvalen Finn, som døde i Vejle Fjord forleden, skal udstilles i byens kunstmuseum, muligvis allerede ved juletid.
  Det oplyser borgmester Arne Sigtenbjerggaard (V), Vejle, til TV SYD. 
  Han har mandag holdt møde med Statens Naturhistoriske Museum på Økolariet i Vejle, og her blev det aftalt, at hvalen skal udstilles et halvt år i Vejle.
  
  Tilbage til Vejle?
  Bagefter skal hvalen udstilles et lignende periode i København.
  - Hvad der skal ske bagefter, skal vi drøfte. Jeg ser gerne, at hvalen vender tilbage til Vejle, hvor den lagde sig til at dø, siger borgmesteren.
  
  Skelet renses
  I øjeblikket ligger det 17 meter lange dyr i smådele i en container med elefant-møg, som skal rense skelettet. Når det er renseet og undersøgt, skal knoglerne sættes sammen.
  
  På Kunstmuseum
  Skelettet udstilels i Kunstmuseets store sal, som vil være passende rammer om sådan et opstilling. Kunstmuseet har også et arrangement med en kunstner, som vil lave et kunstværk - inspireret af den døde finhval.
  
  Langtids-udlån
  Både direktøren for Statens Naturhistoriske Museum, Morten Meldgaard, og Vejles borgmester er enige om, at mulighederne for at finhvalen kan få permanent ophold i Vejle skal undersøges. 
  - Statens Naturhistoriske Museum vil med glæde langtidsudlåne hvalen til Vejle Kommune og stille den til rådighed i en mere permanent udstilling ved Vejle Fjord, siger Morten Meldgaard.
  
  Ikke en skattekrone...
  Der er ikke taget stilling til, hvor en mere permanent hvaludstilling skal være.
  - Og vi skal også finde nogle penge til det. Jeg vil ikke bruge en eneste skattekrone på det, men vil satse på sponsorkroner, siger Arne Sigtenbjerggaard til TV SYD.
  
  Hval-mausulæum
  Et hval-mausulæum kunne eventuelt placeret på Lystbådehavnen - få hundrede meter fra hvalens døds-sted.
  
  